钦定古今图书集成/明伦汇编/宫闱典/第022卷 > 《卞太后诔》前人
## 钦定古今图书集成/明伦汇编/宫闱典/第022卷 > 《卞太后诔》前人

“率土喷薄，三光改度。陵颓谷踊，五行错互。皇室萧条，
羽檄四布。百姓欷歔，婴儿号慕。若丧考妣，天下缟素。
圣者知命，殉道宝名，义之攸在，亦弃厥生。敢扬后德，
表之旐旌。光垂罔极，以慰我情。”乃作《诔》曰：

“我皇之生，坤灵是辅。作合于魏，亦光圣武。笃生文帝，
绍虞之绪。龙飞紫宸，奄有九土。详惟圣善，岐嶷秀出。
德配姜嫄，不忝先哲。元览万机，兼才备艺。汎纳容众，
含垢藏疾。仰奉诸姑，降接俦列。阴处阳潜，外明内察。
乃践大位，母养万国。温温其人，不替明德。悼彼边氓，
未遑宴息。恒劳庶事，兢兢翼翼。亲桑蚕馆，为天下式。”
樊姬霸楚，《书》载其庸。武王有乱，孔叹其功。我后齐圣，
克畅丹聪。不出房闼，心照万邦。年逾耳顺，乾乾匪倦。
珠玉不玩，躬御绨练。日旰忘饥，临乐勿䜩。去奢即俭，
旷世作显。慎终如始，蹈和履贞。恭事神祇，昭奉百灵。
跼天蹐地，祗畏神明。敬微慎独，执礼幽冥。虔肃宗庙，
蠲荐三牲。降福无疆。祝云其诚。宜享“斯祜，蒙祉自天。
何图凶咎，不免斯年。尝祷尽礼，有笃无痊。岂命有终，
神食其言。遗孤在疚，承讳东藩。擗踊郊甸，洒泪中原，
追号皇妣，弃我何迁？昔垂顾复，今何不然。空宫寥廓，
栋宇无烟。巡省阶涂，髣髴棂轩。仰瞻帷幄，俯察几筵。
物不毁故，而人不存。痛莫酷斯，彼苍者天。遂臻魏都，
游魂旧邑，大隧开涂。灵魄斯戢。叹息雾兴，挥泪雨集。”
徘徊輀柩，号咷弗及。神光既幽，伫立以泣。